OpenLLM-France/wikimedia huggingface dataset:
# Arleen Augér

Arleen Augér (South Gate, Kalifornia, 1939ko irailaren 13a - Leusden, Herbehereak, 1993ko ekainaren 10a) estatubatuar sopranoa izan zen.
Musikologiako ikasketak egin zituen, bere jaioterriko unibertsitatean, 1957tik 1963ra bitartean. Ikasketak amaitu ondoren, musikari, kantuari hain zuzen ere, ekin zion. Ralph Errollerekin batera lan egin zuen, 1965. urtetik aurrera Chicagon. Kontzertuetan kantatzen zuen, batez ere; operan Gilda (Rigoletto) eta Gaueko erregina (Xirula miragarria) paperetan egin zuen debuta. Los Angelesen Victor-Fuchs saria irabazi zuen, eta, sari horri esker, Europara joan zen teknika lantzera. Vienako Operan aritu zen, eta han arrakasta handiko debuta izan zuen, Gaueko erreginaren paperarekin. New York City Operan 1969an egin zuen debuta, paper berarekin. Ondoren, Alemaniako opera nagusiek gonbidatu zuten: Hanburgo, Munich, Frankfurt, Kolonia... 1971n Frankfurteko Goethe Unibertsitateko irakasle izendatu zuten, eta 1974. urtetik aurrera Bachen kantatetan, pasioetan eta oratorioetan espezializatu zen. Behin baino gehiagotan izan zen Salzburgoko Jaialdian. Milango Scalan 1975ean kantatu zuen lehenengo aldiz, eta New Yorkeko Metropolitan Operan, berriz, 1978an. 1985ean izugarrizko arrakasta izan zuen Londresen, Haendelen Alcina lanarekin. 1986an Andrew printzearen ezkontzan parte hartu zuen Westminsterren, eta 1991n Mozarten heriotzaren bigarren mendeurrena ospatzeko kontzertuan, Vienako Saint-Étienne katedralean. 1993an hil zen, minbiziak jota.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q272516
* Multimedia: Arleen Auger / Q272516
# Arlas (Azkoien)

    Artikulu hau Nafarroako herri hustuari buruzkoa da; Nafarroako eta Zuberoako mendia gaitzat duena beste hau da: «Arlas»
Arlas Argako Erriberako Azkoien udalerriko herri hustu bat da, Euskal Herriko Nafarroa Garaia lurraldean kokatuta, Erriberagoiena eskualdean. Gaur egun, benta bat da, eta Arlasko benta izenpean ezagutzen da.
XIV. mendean jada despopulatu bezala agertzen zen. Bere lurrak Azkoiengo Udalara pasa ziren.
Bertako biztanleak arlastarrak ziren.

## Izena

Arlas toponimoa beste hizkuntza batzuetan ere ezagutzen da, hala nola:
* gaztelaniaz: Arlas
Gainera, toponimoa hainbat modutan agertu da historian zehar:
* Arles (1001)
* Arlas (1056)
* Arlaz (1087)
* Arllas (1110)
* Arlas (1802)
* Arlas (1996)

## Historia

XI. eta XII. mendeetan, batez ere, muga-barruti garrantzitsu baten erdigunea izan zen. Orti Santxitzen esku utzi zen, Gartzia IV.a Santxitzen mende, Gartzia Semenoitz eta Eneko Santxitzen esku, Antso IV.a Gartzeitzen mende, eta, ondoren, Gartzia Santxitz (1086), Orti Lopitz (1091-1110) eta Piarres Ezkerraren (1144-1158) esku. XII. mendearen bigarren erdialdean Iratxeko monasterioak eta Orreagako Santa Mariak jabetzak izan zituzten. Hiribildua Gartzia IV.a Santxitzek Estefania Foixkoa emazteari arrasaldar gisa emandakoen artean dago.
Bere Andre Maria eliza Montearagongo abadian sartu zuten XI. mendearen amaieran; Gartzia V.a Ramiritz erregeak Iruñeko katedralera itzuli zuen 1137an, baina berriz ere Montearagoni esleitu zioten, harik eta Fernando Aragoikoa infanteak Pedro Cristoforo Antso VII.a Azkarraren kantzilerrari eman zion arte 1205ean. 1268an, dirudienez, Azkoiengo abadia edo elizari atxikita zegoen.
XIII. mendearen amaieran despopulatu bide zen, agian izurrite baten ondorioz.

## Oharrak

* ↑ /áɾlas/ ahoskatua (laguntza) Azentua: zorrotza lehengo silaban

## Erreferentziak

* ↑ Euskaltzaindia: Euskal Onomastikaren Datutegia.
* ↑ «Arlas - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Azkoien
* Argako Erribera
* Nafarroa Garaia

## Kanpo estekak

* Datuak: Q113163063
# Arrixacako Ama Birjina

Arrixacako Ama Birjina (gaztelaniaz: Virgen de la Arrixaca) Espainiako Murtziako probintzian XIII. mendetik gurtzen den Andre Maria da. Historikoki Murtziako Erresumaren zaindaria izan zen; 1796an izendapen hori Fuensantaren Ama Birjinari eman zioten. Izenaren etimologia ez dago garbi baina ikertzaile batzuen ustez euskaratik eratorria izan daiteke. Birjinaren irudia XII. mendekoa da, erromaniko estilokoa. Eskultura Murtziako San Andrés elizan gordetzen da.

## Etimologia

Izena Arrixacako errebaletik dator, egun San Esteban aztarnategi arkeologikoa; inguru horretan Al-Andalusen aztarnak aurkitu dira. Teoria desberdinak daude toponimo hori argitzeko:
* Arabieratik: arabieraz Al-Rasc hitzak "dotore" esan nahi du.
* Herriaren etimologia: nekazari batek behor batekin, gaztelaniaz "jaca", lurra lantzen ari zen eta irudia aurkitu zuen. Nekazari horrek behorrari zera esaten zion: arri ("arre") eta xaca ("jaca"); biek batera Arrixaca sortu zuten.
* Euskal jatorria: beste toponimoekin lotuta ("Arriyaga", "Arrillaga", "Arrixaga" edo ""Arrixaca") jatorrizko hitzak harri eta -aga izango lirateke, hau da, "harrien ugaritasuna".

## Irudiaren jatorria

Horretan ere hipotesi desbedinak daude:
* Arrixaca errebalean italiar merkatariei kristautasuna praktikatzea uzten zieten arabiarrek. Urte haietan Murtzia zetaren ekoizle handia zen eta merkatariak horren bila joaten ziren. Horren arabera inguru horretan mozarabiar bazeliza zegoen eta bertan irudi hau. Horren arabera, irudia Murtzian Gaztelako armada sartu aurretik zegoen.
* Alfontso X.a Gaztelakoak eraman zuen Murtziara. Errege horrek bere Cantigas de Santa Maria lan ospetsua Birjin horri eskaini zion, bereziki 169. zenbakia duen "cantiga".

## Erreferentziak

* ↑ https://www.regmurcia.com/servlet/s.Sl?sit=c,522,m,162&r=ReP-5067-DETALLE_REPORTAJESABUELO
* ↑ https://www.descubriendomurcia.com/de-donde-viene-el-nombre-de-la-arrixaca/
* ↑ http://www.academiabellasartesmurcia.com/historia/virgen3.htm
* ↑ https://es.wikisource.org/wiki/Cantigas_de_Santa_María:_169

## Kanpo estekak

* Datuak: Q6163459
# Arriya

Arriya 2011n Alberto J. Gorritibereak zuzendutako euskal film dramatikoa da.
2011ko apirilaren 1ean Malagako Zinema Jaialdian aurkeztu eta lau sari lortu zituen, tartean Begoña Maestrek emakumezko aktore onenaren sariarena. Zinemetan, berriz, abuztuaren 26an estreinatu zuten.

## Sinopsia

Oharra: Atal honek istorio osoa edo amaiera argitzen du.
Pirinioetatik gertu dagoen herrixka batean, apustu batek bi familia aurrez aurre ipini zituen hiru gazteren arteko amodiozko triangeluari eraginda.

## Pertsonaiak

* Iban Garate, Ramon Saiz Telleria: Peru
* Ramon Agirre: Antxon
* Sara Casasnovas, Ane Salegi: Jone
* Begoña Maestre, Judit Ibarguren: Maria
* Kandido Uranga: Paco
* Iñake Irastorza: Maritxu
* Joseba Apaolaza: Sabino
* Zorion Egileor: Dionisio
* Egoitz Lasa, Pedro Curtu: Patxi
* Aitor Beltran: Alex
* Klara Badiola
* Ainere Tolosa: Maite
* Joelle Oneca

## Erreferentziak

* ↑ IMDB.com: Arriya
* ↑ «Tradizioari kritika, maitasunez» Berria 2011-08-26.
* ↑ 'Arriya', Alberto J. Gorritiberearen film berria, zinema aretoetan. www.eitb.eus 2011/08/25.
* ↑ www.filmaffinity.com

## Kanpo estekak

* Trailerra
* Datuak: Q12254143
# Arritzulegiko urtegia

Arritzulegiko urtegia ofizialki edo Mendaurko urtegia Ituren udalerriko Aurtitz auzoa eta Zubieta udalerrietako lurretan dagoen urtegia da, zehazki Mendaur mendiaren magalean baitago. Atsedenleku ederra da hezegunea. Leku honetatik abiatuz gero, Mendaur mendiko gailurrera ordu erdi eskasean ailegatu gaitezke.

## Ikus, gainera

* Mendaur
* Mendaurko mendilerroa

## Erreferentziak

* ↑ EODA Arritzulegiko urtegia

## Kanpo estekak

* Datuak: Q12263379
# Arrival (filma)

Arrival (euskaraz Ailegatzea) 2016ko Denis Villeneuve kanadar zinema zuzendariak zuzendu eta Eric Heisserer estatubatuar zinema gidoilariak idatzitako zientzia-fikziozko film bat da. 1998ko Ted Chiang estatubatuar idazlearen Story of Your Life ("Zure Bizitzaren Istorioa") kontakizun laburrean oinarritua dago. Amy Adams, Jeremy Renner, Forest Whitaker, Michael Stuhlbarg eta Tzi Ma aktoreek antzeztu zuten.
2016ko irailaren 1ean Veneziako Zinemaldian estreinatu zen.

## Argumentua

Oharra: Atal honek istorio osoa edo amaiera argitzen du.
Estralurtar espaziontziak Lurrera ailegatzean, goi agintari militarrek Louise Banks (Amy Adams) hizkuntzalari adituari estralurtarrak bake asmoz edota mehatsu bat diren jakiteko aginduko diote. Piskanaka, emakumeak estralurtarrekin harremanetan jartzea lortuko du, berezko hizkuntza baidute, haien bisitaren benetazko arrazoi misteriotsua zein den jakin arte.

## Aktoreak

* Amy Adams: Louise Banks, hizkuntzalaria
* Jeremy Renner: Ian Donnelly, fisika teorizatzailea
* Forest Whitaker: Weber, AEBetako Armadako ofiziala
* Michael Stuhlbarg: David Halpern agentea
* Tzi Ma: Shang jenerala
* Mark O'Brien: Marks kapitaina

## Kanpo estekak

* Arrival filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q20382729
* Multimedia: Arrival (film) / Q20382729
# Arrizabala

Arrizabala Nafarroako mendia da, Abodiko mendilerroaren erdialdean dagoena.

## Ikus, gainera

* Nafarroako mendien zerrenda

## Kanpo estekak

* Arrizabala luberri.net webgunean
* Datuak: Q12254144
# Arrizabalaga (argipena)

Arrizabalaga izenak hainbat adiera ditu:

## Lekuak

* Arrizabalaga: Nafarroa Garaiko herria, Tebas, Muru Artederreta eta Biurrun artean kokatua.
* Arrizala: Arabako herria, Aguraingo udalerrian kokatua.
* Arrizabala: Nafarroa Garaiko mendia, Abodiko mendilerrokoa.

## Pertsonak
### Euskal herritarrak

* Andoni Arrizabalaga (1941-1984), etakidea, Itziarren semea abestian aipatzen den torturatua.
* Gorka Arrizabalaga (1977-), txirrindulari profesional ohia.
# Arrizuriaga

Arrizuriaga honakoa izan daiteke:
* Arrizuriaga mendia, Bizkaian
* Arrizuriaga Goikoa baserria, Busturian
* Arrizuriaga jauregia, Bergaran
# Arrizabalaga

    Artikulu hau Nafarroako herriari buruzkoa da; beste esanahietarako, ikus «Arrizabalaga (argipena)».
Arrizabalaga (gaztelaniaz Campanas) Nafarroako erdialdean dagoen etxegunea da, Biurrungo, Tebasko eta Muru Artederretako kontzejuen artean kokatua. Ez dauka inolako kategoria juridikorik, eta, hortaz, ez da ez udalerri, ez kontzeju, ez auzo.
N-121 errepideak zeharkatzen du herria.

## Garraioa

Nafarroako Hiriarteko Garraioa sareko 322 eta 334 lineek zerbitzua ematen diote herri honi:
* Nafarroako Hiriarteko Garraioa
| Zerbitzua | Hasiera | Ibilbidea | Amaiera ⁠ |
| 322 | Iruñea | Noain • Tebas • Arrizabalaga • Untzue • Mendibil • Barasoain • Garinoain • Puiu | Tafalla⁠ |
| 334 | Gares | Adios • Eneritz • Ukar • Añorbe • Tirapu • Olkotz • Muru Artederreta • Biurrun | Arrizabalaga |

## Kanpo estekak

* Datuak: Q12254145
# Arrizorrozko Kaskoa

Arrizorrozko Kaskoa edo Arrizorrotz, Nafarroa Garaian topa dezakegun mendia da.
Aitzarbilen hegoaldean, erliebe nahasiko mendialde bat zabaltzen da, pagadi amaiezinez estalia, eta batzuetan, karst deserosoek babestua.
Hegoalderago jo eta mendiak altuera galduz joanen dira, belardiek hartuko diete pagadiei tokia, Ultzamako ordoki gozoetara iritsi baino lehen.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Kaskoa Arrizorrozko Kaskoa (Mendikat)

## Kanpo estekak

* Arrizorrotz, http://www.euskal-herria.org/.
# Balio nominala eta balio erreala (ekonomia)

Ekonomian, balio nominala aldi jakin bateko diru-unitate jakin batean neurtutako kopuru ekonomiko baten balioa da. Balio nominal horri inflazioaren eragina ezabatzen zaionean, kopuruaren balio erreala kalkulatu dela esaten da. Bihurketa hori prezioen igoera adierazten duen deflaktatzaile baten bitartez egiten da, gehienetan inflazio-indize baten bitartez.
Oro har, balio nominala egungo moneta-balioari dagokio, edo kontratu batean edo finantza-transakzio batean agertzen den balioari, inflazioaren ondorioak kontuan hartu gabe. Bestalde, balio erreala inflazioak doitutako balioari edo diru kopuru batek une jakin batean ondasun eta zerbitzu gisa eros dezakeen balioari dagokio.

## Adibidea

Familia batek 1000 eta 1100 euroko elikadura-gastuak izan ditu bi hilabetetan hurrenez hurren; hilabete batetik bestera prezioak %10 igo badira, gastu erreala 1100/1.1=1000 da, eta ondorioz, kopuru errealak alderatuz, familiak ez du gehiago kontsumitu.

## Erreferentziak

* ↑ Nola jakin zenbat balio duen nire pisuak | Consumer. 2012-11-08 (Noiz kontsultatua: 2023-03-10).
* ↑ «Balio erreala versus balio nominala (ekonomia)» hmn.wiki (Noiz kontsultatua: 2023-03-10).

## Kanpo estekak

* Datuak: Q311198
# Balioanizdun Batxilergo Bateratua

Balioanizdun Batxilergo Bateratua edo labur B.B.B. Espainiako 1970eko Hezkuntza Lege Orokorrak ezarri zituen hiru irakaskuntza aldietatik bat zen, Oinarrizko Hezkuntza Orokorra edo OHO eta Unibertsitatera Bideratzeko Ikasturtea edo UBI direlakoekin batera. 3 urteko bigarren mailako ikasketak ziren (BBBko 1., 2. eta 3. ikasturteak), 14-17 urte bitarteko hezkuntza hartzen zutenak eta batxiler titulua lortzen zen 3 ikasturteak gainditzean. Ikasketa hauek egiten zituzten gehienek UBI ikasturte egiten zuten ondoren unibertsitatera sartzeko. BBB izeneko hezkuntza aldi hau bertan behera geratu zen 1990. urtean, Espainiako LOGSE delako legea indarrean sartzearekin batera.

## Ikus, gainera

* Unibertsitatera Bideratzeko Ikasturtea

## Kanpo estekak

* Datuak: Q11680116
# Balio kaloriko

Balio kalorikoa edo balio energetikoa elikagai batek oxigenoaren presentzian erretzean ematen duen energia-kantitatea da. Kaloriatan neurtzen da.

## Erreferentziak

* ↑ «palmondo-olio», Zientzia eta Teknologiaren Hiztegi Entziklopedikoa, Elhuyar Fundazioa. Creative Commons Aitortu-PartekatuBerdin 4.0 Nazioartekoa baimenarekin argitaratua.

## Kanpo estekak

* Datuak: Q186205
# Balio kritiko (estatistika)

Estatistikan, balio kritikoa hipotesi-froga bat egitean, hipotesi nulua baztertzeko erabakia dakarren estatistikoaren gutxieneko edo gehieneko balio bat da, aurrez ezarritako adierazgarritasun-maila baterako. Adibidez, azken 4 egunetako batezbesteko ekoizpena 92 edo hortik beherakoa izan denean, batezbesteko ekoizpena 100etik behera jeitsi dela erabakitzen bada, 92 frogaren balio kritikoa dela esaten da. 4 egunetako batezbesteko ekoizpena 92 edo hortik behera izateko probabilitatea adierazgarritasun-maila da.

## Kanpo estekak

* Datuak: Q3754024
# Balioespen (finantza)

Finantzetan, balioespena edo tasazioa, ondasun baten balioa zehazteko prozesua da. Balioespenak aktiboetan (adibidez, balore negoziagarrietan egindako inbestimenduak, hala nola izakinak, aukerak, merkataritza-enpresak edo aktibo ukiezinak, adibidez, patenteak eta merkataritza-markak) edo pasiboetan (adibidez, konpainiak emandako bonuak) egin daitezke. Balioespenak hainbat arrazoirengatik beharrezkoak dira, hala nola inbestimenduak aztertzea, aurrekontuen kapitala, fusio eta erosketa eragiketak, finantza-txostenak, zerga-egitateak, zerga-erantzukizun egokia zehazteko eta auzietan.
Bereziki garrantzitsua da kontabilitatean, enpresa bateko aktiboak eta pasiboak behar bezala baloratu behar baitira, enpresak bere egoeraren irudi zehatza eman dezan.

## Kanpo-estekak

* Datuak: Q4008379
# Balio nominal

Finantza eta kontabilitatean, balio nominalak aitortutako balioaren esanahia hartzen du. Hemendik datoz parean (pareko balioa), parekoaz gain (parekoaz gaineko balioa) eta parekoaz azpitik (parekoaz azpiko balioa) adierazpenak, hain zuzen ere.

## Bonoak

Pareko balioaz saltzen den bono batek balio nominalaren %100eko prezioa du. "Parekoaz" adierazpena bono baten igorritako jatorrizko balioari edo iraungipen momentuko balioari buruz hitz egiteko ere erabil daiteke.

## Akzioak

Akzioen balio nominalak ez dauka zerikusirik merkatu-balioarekin, eta kontzeptu gisa, nahiko zaharkitua dagoen zerbait da. Akzio baten balio nominala estatu korporatibo batek definitutako balioa bat da, zeinaren azpitik mota horretako akzioak ezin diren saldu hasierako eskaintza batean; enpresa igorleak balio nominalaren azpitik akzio gehiago ez igortzeko konpromisoa hartzen du, hortaz, inbertitzaileak ziur egon daitezke inork ez duela igorpen prezio mesedegarririk jaso. Hau da, balio nominala konpainia igorleak gutxieneko prezio gisa ezartzen duen balio bat da. Hau garrantzitsuagoa izan zen erregulatu gabeko balio-merkatuetan gaur egun dagoeneko badauden merkatu erregulatuetan baino, non, orokorki, akzioen igorpen prezioak argitaratu behar diren. Akzioen balio nominala aldaketarik gabe mantentzen da bonifikazioko akzioen igorpen batean, baina bai ordea akzioen banaketa batean.

## Kanpo estekak

* Datuak: Q975735
# Balioespen erlatibo

Balioespen erlatiboa, erabilera aniztunen ebaluazioa ere deitzen zaio, ideia hau aktiboen prezioak merkatuaren balioaren edo antzeko aktiboen aldean ipintzean datza. Inbestimenduen balioespen-atalean, Ideia hau lanabes erabilgarrietara zuzenduta dago, non, ustez, prezioetan arazoak sor ditzakeen. Lanabes hauek, geroago oinarrizko baliabide bihurtu ziren, aztertzaileak eta inbestitzaileak ezinbesteko erabakiak hartu ahal izateko, aktiboen esleipenean.

## Kanpo-estekak

* Datuak: Q7310807
# Aubigny-aux-Kaisnes

Aubigny-aux-Kaisnes Ain departamenduko Frantziako udalerria da, Rhône-Alpeak eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q782684
* Multimedia: Aubigny-aux-Kaisnes / Q782684
# Aubigny-en-Laonnois

Aubigny-en-Laonnois Ain departamenduko Frantziako udalerria da, Rhône-Alpeak eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q864448
* Multimedia: Aubigny-en-Laonnois / Q864448
# Aubigny-sur-Nère kantonamendua

Aubigny-sur-Nère kantonamendua Frantziako kantonamendu bat da. Cher departamenduan dago, Erdialdea-Loira Harana eskualdean. Guztira 15 udalerri ditu eta Aubigny-sur-Nère da bere hiriburua.

## Kanpo estekak

* Datuak: Q1724263
# Arte Ederrak (argipena)

Arte Ederrak izenak adiera zenbait ditu:
* Arte Ederrak, arte eder guztiak biltzen dituen terminoa (ikus, gainera, artea);
* Arte Ederrak, arteari buruzko unibertsitate-ikasketak;
* Arte Ederrak antzokia, Donostian.
# Arte Ederren Akademia (Frantzia)

Arte Ederren Akademia (frantsesez: Académie des beaux-arts) 1816ko martxoaren 21ean aginduaz sortutako arte erakundea da. Nolabait, 1648an sortutako Margolaritza eta Eskulturaren Errege Akademien, 1669ko Musikaren eta 1671eko Arkitekturaren oinordekoa da. Egun Frantziako Institutuaren partaidea da.

## Historia

Frantziako Iraultzak errege akademia zaharrak itxi ondoren, Frantziako Institutuaren barruan hiru klase sortu ziren; horietako bat "Literatura eta Arte Ederrak" zen, zortzi atalekin (gramatika, antzinako hizkuntzak, poesia, antzinako gauzak eta monumentuak, pintura, eskultura, arkitektura, eta, azkenik, musika eta deklamazioa). 1803ko urtarrilaren 23an, klase hau hiru klase berrietan banatu zen, bat arte ederretako kategoriaren barne. Azken hau izan zen Akademia berriaren oinarria, 1816an. 2006ko ikerketa-programaren legearen arabera, Arte Ederretako Akademia estatus berezia duen zuzenbide publikoko pertsona juridikoa da.
1835ean, larunbatetan egin zituen saioak. Urteroko saioa, publikoa den bakarra, urriko lehen larunbatean egiten da.

## Sailak

Hauek dira egun dituen sailak:
* I: Margolaritza
* II: Eskultura
* III: Arkitektura
* IV: Grabatua
* V: Musika konposizioa
* VI: Partaide libreak
* VII: Zinema eta ikusentzunezko sormena, 1985ean sortua.
* VIII: Argazkilaritza, 2005ean sortua.
* IXː Koreografia, 2018an sortuta.

## Presidenteen zerrenda

1987an hasita:
* 1987 : Arnaud d'Hauterives
* 1990 : Réné Clément
* 1991 : Arnaud d'Hauterives
* 1992 : Jean Cardot
* 1993 : Marc Saltet
* 1994 : Jean-Marie Granier
* 1995 : Serge Nigg
* 1996 : Arnaud d'Hauterives
* 1997 : Jean Cardot
* 1998 : Christian Langlois
* 1999 : Jean-Marie Granier
* 2000 : Marius Constant
* 2001 : Pierre Schoendoerffer
* 2002 : Pierre Carron
* 2003 : Gérard Lanvin
* 2004 : Roger Taillibert
* 2005 : Jean Prodomidès
* 2006 : François-Bernard Michel
* 2007 : Pierre Schoendoerffer
* 2008 : Yves Millecamps
* 2009 : Antoine Poncet
* 2010 : Roger Taillibert
* 2011 : Laurent Petitgirard
* 2012 : François-Bernard Michel
* 2013 : Lucien Clergue
* 2014 : Claude Abeille
* 2015 : Aymeric Zublena
* 2016 : Erik Desmazières
* 2017 : Edith Canat de Chizy
* 2018 : Patrick de Carolis
* 2019 : Pierre Carron
* 2020 : Jean Anguera

## Betirako idazkariak

* 1838-1854 : Désiré Raoul Rochette
* 1854-1862 : Jacques Fromental Halévy
* 1862-1874 : Ernest Beulé
* 1874-1898 : Henri Delaborde
* 1898-1903 : Gustave Larroumet
* 1903-1914 : Henry Roujon
* 1914-1937 : Charles-Marie Widor
* 1937-1955 : Adolphe Boschot
* 1955-1964 : Louis Hautecœur
* 1964-1986 : Emmanuel Bondeville
* 1986-1994 : Marcel Landowski
* 1994-1996 : Bernard Zehrfuss
* 1996-2016 : Arnaud d'Hauterives
* 2017-aurrera : Laurent Petitgirard

## Kanpo estekak

* (Frantsesez):Webgune ofiziala.
* Datuak: Q337531
* Multimedia: Académie des beaux-arts (France) / Q337531
# Arte Ederren Museoa (Budapest)

Aste Ederren Museoa, hungarieraz: Szépművészeti Múzeum, Hungariako Budapest hiriburuan dagoen arte ederretako museo bat da. Heroien plazan dago, Pest eremuan.
Museoaren bilduma hungariar nahiz nazioarteko arteaz osatua dago, europar artearen aro guztiak barne hartuz, eta 100.000 pieza baino gehiagok osatzen dute.
1906ean inauguratu zen eta 2006-2008 artean zaharberritua izan zen.

## Kanpo estekak

* Webgune ofiziala (Hungarieraz) (Ingelesez)
* Datuak: Q840886
* Multimedia: Budapest Museum of Fine Arts / Q840886